ai4bharat/Pralekha huggingface dataset:
ప్రధాన మంత్రి కార్యాలయం
ఆగస్టు 12న ‘ఆత్మనిర్భర్ నారీ శక్తి సే సంవాద్’ లో పాల్గొననున్న ప్రధాన మంత్రి
ప్రధాన మంత్రి శ్రీ నరేంద్రమోదీ ఈ కార్యక్రమాన్ని 2021 ఆగస్టు 12 న మధ్యాహ్నం 12 గంటల 30 నిమిషాలకు వీడియో కాన్ఫరెన్స్ మాధ్యమం ద్వారా ‘ఆత్మ నిర్భర్ నారీశక్తి సే సంవాద్’ లో పాల్గొని, దీన్ దయాళ్ అంత్యోదయ యోజన- నేశనల్ రూరల్ లైవ్లీహుడ్స్ మిశన్  లో భాగం గా ప్రోత్సాహం లభించిన మహిళా స్వయం సహాయ సమూహాల  సభ్యులు/ కమ్యూనిటీ రిసోర్స్ పర్సన్స్ తో మాట్లాడనున్నారు. ఇదే కార్యక్రమం లో వ్యవసాయ సంబంధ జీవనోపాధుల సార్వజనీకరణ అంశం పై వివరణ నిచ్చే పుస్తకం తో పాటు దేశ వ్యాప్త ఎస్ హెచ్ జి మహిళా సభ్యుల సాఫల్య గాథ ల సంకలన గ్రంథాన్ని కూడా ప్రధాన మంత్రి ఆవిష్కరించనున్నారు.
నాలుగు లక్షల కు పైగా ఎస్ హెచ్ జి లకు దాదాపు 1625 కోట్ల రూపాయల మూలధనీకరణ సంబంధి నిధుల ను కూడా ప్రధాన మంత్రి విడుదల చేయనున్నారు. దీనికి అదనం గా, ఆహార శుద్ధి పరిశ్రమల మంత్రిత్వ శాఖ కు చెందిన పిఎమ్ ఫార్మలైజేశన్ ఆఫ్ మైక్రోఫూడ్ ప్రాసెసింగ్ ఎంటర్ ప్రైసెస్  పథకం లో భాగం గా 7500 స్వయం సహాయ సమూహాల సభ్యుల కోసం 25 కోట్ల రూపాయల సీడ్ మనీ తో పాటు, ఫార్మర్ ప్రొడ్యూసర్ ఆర్గనైజేశన్స్  డెబ్బై ఐదింటి కి నిధుల రూపం లో 4.13 కోట్ల రూపాయల ను కూడా ఆయన విడుదల చేస్తారు.
ఈ సందర్భం లో గ్రామీణాభివృద్ధి పంచాయతీ రాజ్ శాఖ కేంద్ర మంత్రి శ్రీ గిరిరాజ్ సింహ్, ఆహార శుద్ధి పరిశ్రమల శాఖ కేంద్ర మంత్రి శ్రీ పశుపతి కుమార్ పారస్, గ్రామీణాభివృద్ధి శాఖ సహాయ మంత్రులు సాధ్వి నిరంజన్ జ్యోతి, శ్రీ ఫగ్గన్ సింహ్ కులస్తే, పంచాయతీ రాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్, ఆహార శుద్ధి శాఖ సహాయ మంత్రి శ్రీ ప్రహ్లాద్ సింహ్ పటేల్ లు కూడా హాజరు అవుతారు.
డిఎవై-ఎన్ఆర్ఎల్ఎమ్ ను గురించి
గ్రామీణ ప్రాంతాల లోని పేద కుటుంబాల ను దశల వారీగా స్వయం సహాయ సమూహాల లో చేరే విధం గా చైతన్యపరచాలని, వారు వేరు వేరు బతుకు తెరువుల ను అనుసరించేందుకు వారికి దీర్ఘకాలిక మద్దతు ను అందించాలని, వారి ఆదాయాల ను, వారి జీవన నాణ్యత ను మెరుగుపరచాలని డిఎవై-ఎన్ఆర్ఎల్ఎమ్ లక్ష్యం గా పెట్టుకొంది. ఈ మిశన్ తాలూకు కార్య్రక్రమాల లో చాలావరకు కార్యక్రమాల ను స్వయం సమూహాల మహిళ లు వారంతట వారే అమలు లోకి తీసుకు వస్తూ, ఆయా కార్యక్రమాల లో ప్రగతి కి కారకులు అవుతున్నారు. కృషీ సఖి, పశు సఖి, బ్యాంకు సఖి, బీమా సఖి, బ్యాంకింగ్ కరెస్పాండెంట్ సఖి.. ఇలాగ వివిధ కమ్యూనిటీ రిసోర్స్ పర్సన్స్ గా వారికి శిక్షణ ను ఇవ్వడమైంది. ఈ మిశన్ జాగృతి ని కలుగజేయడం ద్వారా గృహ హింస, మహిళల్లో విద్యావ్యాప్తి లతో పాటు మహిళల కు సంబంధించిన ఇతరేతర సమస్య లు, పోషక విలువల తో కూడిన ఆహారం, పారిశుద్ధ్యం, ఆరోగ్యం వంటి అంశాల లో ఎలా నడుచుకోవాలి అనే విషయం లో మెరుగైన పద్ధతుల ను ఎస్ హెచ్ జి మహిళల కు సూచించడం ద్వారా వారి సశక్తీకరణ కు కూడా కృషి చేస్తున్నది.
గనుల మంత్రిత్వ శాఖ
జియోలాజికల్ సర్వే ఆఫ్ ఇండియా డిజిగా డాక్టర్ ఎస్ రాజు బాధ్యతలు స్వీకరించారు
కోల్కతాలో జియోలాజికల్ సర్వే ఆఫ్ ఇండియా  డైరెక్టర్ జనరల్గా డాక్టర్ ఎస్ రాజు ఈరోజు బాధ్యతలు స్వీకరించారు. 31 మార్చి 2022న పదవీ విరమణ పొందిన శ్రీ ఆర్.ఎస్. గర్ఖాల్ స్థానంలో ఆయన ఈ బాధ్యతలు స్వీకరించారు. ప్రస్తుత పదవిని చేపట్టడానికి ముందు డాక్టర్ రాజు జీఎస్ఐ కేంద్ర కార్యాలయంలో అడిషనల్ డైరెక్టర్ జనరల్ మరియు నేషనల్ హెడ్, మిషన్-III & IV పదవిని కలిగి ఉన్నారు.
జీఎస్ఐ డీజీగా బాధ్యతలు స్వీకరించిన తర్వాత డాక్టర్ రాజు మాట్లాడుతూ "దేశంలో ఖనిజ వనరుల పెంపుదల రంగంలో జాతీయ ప్రాముఖ్యత కలిగిన ప్రధాన కార్యక్రమాలపై నిరంతరం దృష్టి కేంద్రీకరించడానికి మరియు మైనింగ్తో ఈ రంగంలో సన్నిహిత సంబంధం కలిగిన పరిశ్రమలు మరియు జాతీయ మరియు అంతర్జాతీయ ఖ్యాతి గల విద్యాసంస్థలతో పరస్పర చర్యలను లక్ష్యంగా చేసుకోవడానికి జియోలాజికల్ సర్వే ఆఫ్ ఇండియా సిద్ధంగా ఉందని'' అన్నారు. ప్రణాళికాబద్ధమైన మరియు దృష్టి కేంద్రీకరించిన ఆర్&డీ మరియు కార్యాచరణ కార్యకలాపాలకు విశ్లేషణాత్మక సౌకర్యాల అభివృద్ధి మరియు క్షేత్ర కార్యకలాపాలకు మరింత ప్రాధాన్యత ఇవ్వబడుతుంది. ముఖ్యంగా ఖనిజ అన్వేషణలో మరియు పబ్లిక్ గుడ్ జియోసైన్స్ రంగాలలో జీఎస్ఐ యొక్క స్థిరమైన సేవలను మరియు దేశ నిర్మాణ ప్రయత్నాలకు నిబద్ధతను నిర్ధారించడానికి కార్యాచరణ-ఆధారిత ఫలితాలను మెరుగైన డెలివరీ కోసం కట్టుబడి ఉన్నామని చెప్పారు.
అడిషనల్ డైరెక్టర్ జనరల్, నేషనల్ హెడ్స్ మిషన్-III & IV గా డాక్టర్. రాజు జాతీయ ప్రాముఖ్యత కలిగిన వివిధ జియోసైంటిఫిక్ ప్రాజెక్ట్ల ప్రణాళిక, ప్రోగ్రామింగ్ మరియు అమలును స్టీరింగ్ చేస్తున్నారు. ఆయనప్రసిద్ధ జాతీయ మరియు అంతర్జాతీయ పీర్-రివ్యూడ్ జర్నల్స్లో జియోసైన్స్ల యొక్క వివిధ అంశాలపై అనేక ప్రచురణలను చేశారు.
పెట్రోలియం- సహజ వాయువుల మంత్రిత్వ శాఖ
ప్రధాన మంత్రి ఉజ్జ్వల యోజన  పై నకిలీ వెబ్ సైట్ లకు సంబంధించి ప్రజలకు సలహా
ప్రధాన మంత్రి ఉజ్జ్వల యోజన  కు సంబంధించి ఇటీవల అనేక నకిలీ వెబ్ సైట్ లు పుట్టుకువచ్చిన సంగతి పెట్రోలియమ్, సహజవాయువు మంత్రిత్వ శాఖ దృష్టికి వచ్చింది.
www.pmujjwalayojana.com ప్రధాన మంత్రి ఉజ్జ్వల యోజన ఆధికారిక వెబ్ సైట్ అని సాధారణ ప్రజలకు అందరి దృష్టికి తీసుకురావడం కోసం ఈ ప్రకటనను వెలువరించడమైంది. ఈ ఆధికారిక వెబ్ సైట్ లో ఉచితంగా డౌన్ లోడ్ చేసుకోదగ్గ ఫారాలు హిందీలోను ఇంగ్లిషు లోను ఉంటాయి. ఈ ఫారాలను కొత్త ఎల్ పిజి కనెక్షన్ ను కోరుకొనే వారు నింపవలసి ఉంటుంది.
ఆర్ జిజిఎల్ వి యోజన లో భాగంగా ఎల్ పిజి డిస్ట్రిబ్యూటర్ షిప్ నియామకానికి సంబంధించి హిందుస్తాన్ వార్తాపత్రికలో ఒక ప్రకటనను www.ujwalayojana.org అనే పేరుతో ఉన్న ఎన్ టిటీ జారీ చేసిన విషయం కూడా తమ పరిశీలనకు వచ్చిందని పెట్రోలియమ్, సహజవాయువు మంత్రిత్వ శాఖ పేర్కొంది. ఆ ఎన్ టిటీ ఎల్ పిజి డిస్ట్రిబ్యూటర్ షిప్ ను నియమించడం కోసం పెట్రోలియమ్, సహజవాయువు మంత్రిత్వ శాఖ అధికారమిచ్చినటువంటి ఎన్ టిటీ కాదని స్పష్టం చేయడమైంది. ఈ ఎన్ టిటీ జారీ చేసే ప్రకటనకు గాని, లేదా మరే విధమైన సూచనకు గాని ఏ విధంగానూ ప్రతిస్పదించకూడదంటూ సాధారణ ప్రజానీకానికి విజ్ఞప్తి చేయడమైందని పెట్రోలియమ్, సహజవాయువు మంత్రిత్వ శాఖ వివరించింది.
కార్మిక, ఉపాధికల్పన మంత్రిత్వ శాఖ
ఔట్సోర్సింగ్ ఏజెన్సీల ద్వారా నియమితులయ్యే ఉద్యోగుల ప్రయోజనాల పరిరక్షణ
ప్రభుత్వ ఉద్యోగాలను ప్రభుత్వ నియామక నిబంధనలను అనుసరించి భర్తీ చేస్తారు. అయితే ఆయా అవసరాల రీత్యా పాలనా పరంగా ఏర్పడే పని పరిస్థితులలో,విధిలేని పరిస్థితులలో
కొన్నిసార్లు కాంట్రాక్ట్ ద్వారా ఔట్సోర్సింగ్
సేవలు పొందడం కొన్నిసార్లు జరుగుతూ ఉంటుంది. ఇలాంటి నాన్ కన్సల్టింగ్ ఔట్ సోర్సు సేవలను పొందడానికి సవివరమైన ప్రక్రియను రూపొందించడం జరిగింది. ఇందులో ఈ ప్రొక్యూర్మెంట్, జనరల్ ఫైనాన్షియల్ నిబంధనలు ,2017 ,
కన్సల్టెన్సీ, ఇతర సేవలు 2017 కు సంబంధించిన ప్రొక్యూర్మెంట్ మాన్యువల్ ఉన్నాయి.
ప్రభుత్వానికి సేవలు అందించే ఔట్ సోర్సు ఉద్యోగుల విషయంలో కాంట్రాక్టుకు సంబంధించిన నిబంధనలు, చట్టబద్ధంగా అమలు చేయవలసిన వాటిని అమలు చేయవలసి ఉంటుంది.
ఉదాహరణకు వారికి వర్తించే కాంట్రాక్టు లేబర్  చట్టం 1970, కనీస వేతన చట్టం 1948, వేతనాల చెల్లింపు చట్టం 1936,
బోనస్ చెల్లింపు చట్టం 1965, గ్రాట్యుటి చెల్లింపు చట్టం 1972, భవన నిర్మాణ, ఇతర నిర్మాణ కార్మికుల  చట్టం 1996, సమాన వేతన చట్టం 1976 , అంతర్ రాష్ట్ర వలస కార్మికుల  చట్టం 1979, బాలలు, కౌమార కార్మికుల  చట్టం1986, ప్రసూతి ప్రయోజనాల చట్టం ,1961 తదితరాలు ఇందులో ఉన్నాయి.
కాంట్రాక్టు ద్వారా నియమితులైన ఉద్యోగుల ప్రయోజనాలను ఈ చట్టాల కింద పరిరక్షించడం జరుగుతుంది. ఈ చట్టాలను ప్రభుత్వం కేంద్ర రంగానికి సంబంధించి ఛీఫ్ లేబర్ కమిషనర్  సిఎల్సి 
అమలు చేస్తారు. సిఎల్సి(సి0 ఇందుకు సంబంధించిన తనిఖీలు నిర్వహిస్తారు. ఆ రకంగా కాంట్రాక్టు కార్మికుల ఉపాధిని వారు నియంత్రిస్తారు.ఈ సమాచారాన్ని కేంద్ర కార్మిక , ఉపాధి శాఖ సహాయమంత్రి శ్రీ రామేశ్వర్ తెలి లోక్ సభకు ఇచ్చిన ఒక లిఖిత పూర్వక సమాధానంలో తెలిపారు.
మానవ వనరుల అభివృద్ధి మంత్రిత్వ శాఖ
కాన్ఫెడరేషన్ ఆఫ్ ఇండియన్ ఇండస్ట్రీ  జాతీయ మండలి సమావేశాన్ని ఉద్దశించి ప్రసంగించిన శ్రీ ధర్మేంద్ర ప్రధాన్
నూతన విద్యా విధానం 2020 స్ఫూర్తికి అనుగుణంగా సమర్ధవంతమైన పర్యావరణ వ్యవస్థను సృష్టించవలసిందిగా పరిశ్రమకు పిలుపు
సామాజిక సంక్షేమం, ఆర్ధిక వృద్ధిని ప్రోత్సహించేందుకు 21వ శతాబ్దం భవిష్యత్కు సంసిద్ధమైన కార్మిక శక్తిని సృష్టించేందుకు విధానకర్తలు, విద్యావేత్తలు, పరిశ్రమలు కలిసి పని చేయాల్సిన అవసరం ఉందని సిఐఐ జాతీయ మండలి సమావేశాన్ని ఉద్దేశించి ప్రసంగిస్తూ కేంద్ర విద్య, నైపుణ్యాల అభివృద్ధి, వ్యవస్థాపకత మంత్రి శ్రీ ధర్మేంద్ర ప్రధాన్ సోమవారం సూచించారు.
ప్రధానమంత్రి శ్రీ నరేంద్ర మోడీ దార్శనికత అయిన జాతీయ విద్యా విధానం, 2020 అన్న తాత్విక పత్రం అమలు జరుగుతోందని ఆయన ఎన్ఇపి 2022 గురించి మాట్లాడుతూ అన్నారు. బాల్యం నుంచి ఉన్నత విద్య వరకు, నైపుణ్యాల అభివృద్ధి కోసం అన్ని స్థాయిల్లో సమగ్ర అభ్యాసం సాగేలా చూసేందుకు తాము పని చేస్తున్నామని ఆయన చెప్పారు.
విద్యా వ్యవస్థ అడ్డంకులను అధిగమించి విద్యార్ధులను సాధికారం చేయాలని మంత్రి అన్నారు. విద్యా పర్యావరణ వ్యవస్థను మరింత కలుపుకుపోయేలా చేసేందుకు మాతృభాషలోనూ, స్థానిక భాషల్లోనూ విద్యాభ్యాసాన్ని ప్రవేశపెడుతున్నామన్నారు.
సమాజంలో సంపదను సృష్టించాల్సిన అవసరం గురించి ఎర్రకోట ప్రాకారాల నుంచి ప్రధానమంత్రి శ్రీ నరేంద్ర మోడీ పేర్కొనడమే కాక, కనీస ప్రభుత్వం, గరిష్ట పాలన అన్న స్ఫూర్తితో ప్రభుత్వం సంధాతగా వ్యవహరించాలన్నారన్న విషయాన్ని ఆయన గుర్తు చేశారు.
మన సంపద సృష్టికర్తలు 21వ శతాబ్దపు కార్మిక శక్తిని అభివృద్ధి చేసే కీలక పాత్రను పోషించాలని శ్రీ ప్రధాన్ చెప్పారు. జాతీయ విద్యా విధానం 2020 స్ఫూర్తికి అనుగుణంగా సమర్ధవంతమైన పర్యావరణ వ్యవస్థను సృష్టించాలని పరిశ్రమకు ఆయన పిలుపిచ్చారు.
సరైన జ్ఞానానికి డిమాండ్ను సృష్టించడం, ఆర్ &డిలో మరిన్ని పెట్టుబడులు, నైపుణ్యాలను ఆధునీకరించడం పై దృష్టి, ప్రస్తుత కార్మిక శక్తి నైపుణ్యాలు పెంచడం ద్వారా పరిశ్రమకు చెందిన సభ్యులు భారతదేశ భవిష్యత్ నిర్మాణం కోసం మరింత సచేతనమైన కార్మిక శక్తిని సృష్టించేందుకు దోహదం చేయవచ్చని ఆయన పేర్కొన్నారు.
వాణిజ్యం, పరిశ్రమల మంత్రిత్వ శాఖ
నెట్వర్క్ ప్లానింగ్ గ్రూప్  20వ సమావేశం
నెట్వర్క్ ప్లానింగ్ గ్రూప్  08 జూన్, 2022న న్యూఢిల్లీలోని ఉద్యోగ భవన్లో తన 20వ సమావేశాన్ని నిర్వహించింది. సమావేశానికి డిపిఐఐటి లాజిస్టిక్స్ విభాగం, ప్రత్యేక కార్యదర్శి ఎస్ హెచ్ అమృత్లాల్ మీనా అధ్యక్షత వహించారు. ఈ సమావేశంలో ఎంఒఆర్టిహెచ్, ఎంఒసిఎ, ఎంఒఆర్, ఎంఒపిఎస్డబ్ల్యు, ఎంఒపి, డిఒటి, నీతి ఆయోగ్ సహా సభ్య మంత్రిత్వ శాఖల/ విభాగాల ప్రతినిధులు చురుకుగా పాల్గొన్నారు. ఈ మంత్రిత్వ శాఖల సీనియర్ అధికారులు లాజిస్టిక్ సామర్ధ్యాలు, పిఎం గతిశక్తికి సంబంధించిన వివిధ ఎజెండాలను చర్చించారు.
ఇటీవలే ప్రారంభించిన టెలికమ్యూనికేషన్స్ శాఖ గతిశక్తి సంచార్ పోర్టల్ను ప్రశంసిస్తూ, ఈ పోర్టల్పై 36 రాష్ట్రాలు, కేంద్ర ప్రభుత్వ ప్రాంతాలను ఏకీకృతం చేయడాన్ని ప్రముఖంగా ప్రస్తావించారు. ఈ పోర్టల్ను జాతీయ బృహత్ ప్రణాళికలో ఏకీకృతం చేసే ప్రక్రియను వేగవంతం చేసేందుకు టెలికమ్యూనికేషన్స్ విభాగం త్వరలోనే ఎన్పిజి సభ్యులతో సమావేశం కానుంది.
బహుళ నమూనా మౌలిక సదుపాయాల దిశగా రైల్వే మంత్రిత్వ శాఖ త్వరలోనే రహదారులకు, ఓడరేవులకు తేలికైన అనుసంధానతను కలిగిన 100 కార్గో టెర్మినళ్ళను ఏర్పాటు చేయనుంది. ఇప్పటికే పురోగతిలో ఉన్న ప్రాంతాలను గుర్తించడం, కాలక్రమాలు, మ్యాపింగ్ కు సంబంధించిన వివిధ వివరాలను మంత్రిత్వ శాఖలు / విభాగాల మధ్య లోతైన సమన్వయం కోసం మంత్రిత్వ శాఖకు చెందిన సీనియర్ అధికారులు పంచుకున్నారు.
అంతర్ మంత్రిత్వ శాఖల ప్రణాళిక, సమన్వయాన్నిఏకీకృతం చేయడంలో జాతీయ బృహత్ ప్రణాళిక పోర్టల్ పోషిస్తున్న పాత్రను కూడా ప్రత్యేక కార్యదర్శి ప్రముఖంగా ప్రస్తావించారు. పోర్టల్పై క్రమం తప్పకుండా ప్రాజెక్టు వివరాలను తాజా పరుస్తూ ఉండాలని, బిఐఎస్ఎజి-ఎన్తో క్రమం తప్పకుండా చర్చిస్తూ ఉండవలసిందిగా ఎన్పిజి సభ్యులకు విజ్ఞప్తి చేశారు.
ప్రణాళిక యంత్రాంగ బృందం ద్వారా లాజిస్టిక్స్, ప్రాజెక్టు అనుసంధానతను తప్పనిసరి చేయడం సహా ఆర్థిక మంత్రిత్వ శాఖ జారీ చేసిన తాజా మార్గదర్శకాల గురించి ఎన్పిజి సభ్యులకు వివరించారు.
ప్రణాళిక యంత్రాంగ బృందం ద్వారా మొత్తం 8 మౌలిక సదుపాయాల మంత్రిత్వ శాఖలు/ విభాగాలు ఏకీకృత ప్రణాళికను రూపొందించడం, ఏకకాలంలో అమలు చేయడం, ఏకీకృత నిర్ణయాన్ని తీసుకుంటున్నాయి.
గృహ నిర్మాణం మరియు పట్టణ వ్యవహారాల మంత్రిత్వ శాఖ
‘స్వచ్ఛ్ టాయ్కాథాన్’ను ప్రారంభించనున్న ఎంఓహెచ్యుఏ. ‘వ్యర్థాల’ నుండి బొమ్మలను తయారు చేయడానికి ఇది ఓ ప్రత్యేకమైన పోటీ.
భారతదేశాన్ని గ్లోబల్ టాయ్ హబ్గా స్థాపించే లక్ష్యంతో సాంప్రదాయ హస్తకళలు, చేతితో తయారు చేసిన బొమ్మలతో పాటు భారతీయ బొమ్మల పరిశ్రమను ప్రోత్సహించే లక్ష్యంతో నేషనల్ యాక్షన్ ప్లాన్  2020 ప్రవేశపెట్టబడింది. పరిశ్రమల ప్రోత్సాహం మరియు అంతర్గత వాణిజ్య విభాగం  కేంద్ర ప్రభుత్వంలోని 14 మంత్రిత్వ శాఖలతో పాటు ప్రస్తుతం ఎన్ఏపిటి పలు అంశాలను అమలు చేస్తోంది.
భారతదేశం ప్రపంచంలో రెండవ అతిపెద్ద జనాభా కలిగిన దేశమే కాకుండా.. మొత్తం జనాభాలో సగం మంది 25 సంవత్సరాల కంటే తక్కువ వయస్సు ఉన్న యువ జనాభాను కూడా కలిగి ఉంది. అలాగే బలమైన ఆర్థిక వృద్ధి, పెరుగుతున్న పునర్వినియోగపరచదగిన ఆదాయాలు మరియు చిన్నారుల కోసం అనేక ఆవిష్కరణల కారణంగా బొమ్మల డిమాండ్ కూడా పెరుగుతోంది.
ఎప్పటికప్పుడు మారుతున్న వినియోగ విధానాలు మరియు ఈ-కామర్స్ వేగవంతమైన పెరుగుదలతో గత దశాబ్దంలో తలసరి వ్యర్థాల ఉత్పత్తి క్రమంగా పెరిగింది. దీంతో నగరాల్లో వ్యర్థాల నిర్వహణ పట్టణ స్థానిక సంస్థలకు సవాలుగా మారింది. 2026 నాటికి ‘చెత్త రహిత’ నగరాల లక్ష్యంతో గౌరవనీయ ప్రధాన మంత్రి 1 అక్టోబర్ 2021న స్వచ్ఛ భారత్ మిషన్  రెండవ దశను ప్రారంభించారు.
ఒకవైపు బొమ్మలకు పెరుగుతున్న డిమాండ్ మరోవైపు ఘన వ్యర్థాల ప్రభావం నేపథ్యంలో స్వచ్ఛ్ టాయ్కాథాన్ అనేది ఎన్ఏపిటి మరియు ఎస్బిఎం 2.0 మధ్య భాగస్వామ్యం ఏర్పడింది. ఇది బొమ్మల సృష్టి లేదా తయారీలో వ్యర్థాలను ఉపయోగించడం కోసం పరిష్కారాలను అన్వేషిస్తుంది. పొడి వ్యర్థాలను ఉపయోగించి బొమ్మల డిజైన్లలో ఆవిష్కరణలను తీసుకురావడానికి వ్యక్తులు మరియు సమూహాల మధ్య ఈ పోటీ ఏర్పటు చేయబడుతోంది. ఇది పెద్ద స్థాయిలో తయారు చేయగల సమర్థవంతమైన డిజైన్లు, కనీస భద్రతా ప్రమాణాలకు అనుగుణంగా ఉండే బొమ్మలు, అలాగే బొమ్మల సౌందర్యంపై దృష్టి సారిస్తుంది. సెంటర్ ఫర్ క్రియేటివ్ లెర్నింగ్, ఐఐటీ గాంధీనగర్ ఈ కార్యక్రమానికి నాలెడ్జ్ పార్టనర్.
ఈ పోటీ ‘స్వచ్ఛ అమృత్ మహోత్సవ్’ కింద ప్రారంభించబడుతోంది. 17 సెప్టెంబర్ 2022 సేవాదివాస్ నుండి 2 అక్టోబర్ 2022 స్వచ్ఛతదివాస్ వరకు స్వచ్ఛత కార్యాచరణను పెంపొందించడానికి15 రోజుల పాటు కార్యకలాపాలు నిర్వహించబడుతున్నాయి.
ఈ పోటీ మైగవ్ ఇన్నోవేట్ ఇండియా పోర్టల్లో నిర్వహించబడుతుంది.
ఈ కార్యక్రమాన్ని 26 సెప్టెంబర్ 2022న ఉదయం 10:30 గంటలకు వర్చువల్ ఈవెంట్లో హౌసింగ్ అండ్ అర్బన్ అఫైర్స్ సెక్రటరీ ప్రారంభించనున్నారు. ఈవెంట్ను ఇక్కడ bit.ly/3r1OaIE ప్రత్యక్షంగా వీక్షించవచ్చు.
ప్రధాన మంత్రి కార్యాలయం
శాహ్ జహాన్ పుర్ లో గంగ ఎక్స్ ప్రెస్- వే కు డిసెంబర్ 18 న శంకుస్థాపన చేయనున్న ప్రధాన మంత్రి
శీఘ్ర గతి తో కూడిన సంధానాన్ని దేశ మంతటా సమకూర్చాలి అనే ప్రధాన మంత్రిదార్శనికత యే దీనికి చోదక శక్తి గా ఉంది
మేరఠ్ నుంచి ప్రయాగ్ రాజ్ వరకు, ఈ ఎక్స్ ప్రెస్- వే ఉత్తర్ ప్రదేశ్లోని 12 జిల్లాల గుండా సాగుతూ, ఆ రాష్ట్రం లోని పశ్చిమ మరియు తూర్పుప్రాంతాల ను కలుపుతుంది
36,200 కోట్ల రూపాయాల కు మించిన వ్యయం తో నిర్మాణం జరుగనున్న ఈ ఎక్స్ ప్రెస్- వే యుపి లో అతి పొడవైన ఎక్స్ ప్రెస్ వే కానుంది
శాహ్ జహాన్ పుర్ లో ఎక్స్ ప్రెస్- వే పై వాయు సేన విమానాలు దిగడానికి, ఇంకా అత్యవసరం గా నింగి కి ఎగరడానికితోడ్పడే 3.5 కి.మీ. పొడవైన ఎయర్ స్ట్రిప్ ను కూడా నిర్మించడం జరుగుతుంది
గంగ ఎక్స్ ప్రెస్- వే నిర్మాణాని కి 2021వ సంవత్సరం డిసెంబర్ 18 న మధ్యాహ్నం ఒంటి గంట వేళ కు ఉత్తర్ ప్రదేశ్ లోని శాహ్ జహాన్ పుర్ లో ప్రధాన మంత్రి శ్రీ నరేంద్ర మోదీ శంకుస్థాపన చేయనున్నారు.
శీఘ్ర గతి తో కూడిన సంధానాన్ని దేశమంతటా సమకూర్చాలి అన్న ప్రధాన మంత్రి దార్శనికత ఈ ఎక్స్ ప్రెస్- వే నిర్మాణాని కి ప్రేరణ గా ఉంది. 594 కిలో మీటర్ల మేర ఆరు దోవల తో కూడిన ఎక్స్ ప్రెస్- వే ను 36,200 కోట్ల రూపాయల కు పైగా ఖర్చు తో నిర్మించడం జరుగుతుంది. మేరఠ్ లోని బిజౌలీ గ్రామ సమీపం లో ఆరంభం అయ్యే ఈ ఎక్స్ ప్రెస్- వే ప్రయాగ్ రాజ్ లోని జుదాపుర్ దాండూ గ్రామం సమీపం వరకు విస్తరించి ఉంటుంది. అది మేరఠ్, హాపుడ్, బులంద్ శహర్, అమ్ రోహా, సంభల్, బదాయూఁ, శాహ్ జాహన్ పుర్, హర్ దోయీ, ఉన్నావ్, రాయ్ బరేలీ, ప్రతాప్ గఢ్, ఇంకా ప్రయాగ్ రాజ్ ల గుండా సాగుతుంది. దీని నిర్మాణ పనులు పూర్తి అయిన మీదట ఇది ఉత్తర్ ప్రదేశ్ లోని రాష్ట్రం లోని పశ్చిమ ప్రాంతాన్ని, తూర్పు ప్రాంతాన్ని కలిపేటటువంటి అతి పొడవైన ఎక్స్ ప్రెస్- వే గా అవుతుంది. వాయు సేన విమానాలు దిగడాని కి, అత్యవసరమైనప్పుడు నింగి కి ఎగరడానికి సాయపడేందుకు 3.5 కిలోమీటర్ ల పొడవు తో ఓ ఎయర్ స్ట్రిప్ ను కూడా శాహ్ జహాన్ పుర్ లో ఎక్స్ ప్రెస్ వే లో భాగం గా నిర్మించడం జరుగుతుంది. ఎక్స్ ప్రెస్- వే వెంబడి ఒక పారిశ్రామిక కారిడార్ ను సైతం నిర్మించాలన్న ప్రతిపాదన ఉన్నది.
పారిశ్రామిక అభివృద్ధి, వ్యాపారం, వ్యవసాయం, పర్యటన సహా ఇంకా అనేక రంగాల కు ఈ ఎక్స్ ప్రెస్- వే ఒక ఉత్తేజాన్ని కూడా అందిస్తుంది. ఇది ఆ ప్రాంతం లో సామాజిక అభివృద్ధి కి, ఆర్థిక అభివృద్ధి కి ఒక పెద్ద దన్ను గా నిలువగలదు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాల తాజా సమాచారం – 193వ రోజు
భారత్ లో 44.58 కోట్లకు పైగా టీకాల పంపిణీ
ఈ సాయంత్రం 7గం. వరకు 36.87 లక్షలకు పైగా టీకాల పంపిణీ
18-44 వయోవర్గంలో ఇప్పటిదాకా15.11 కోట్ల డోసుల పంపిణీ
భారత దేశపు మొత్తం కోవిడ్ టీకాలు 44.58 కోట్లు దాటి ఈ సాయంత్రం 7 గంటలకు 44,58,39,699 అయ్యాయి. జూన్ 21 నుంచి సార్వత్రిక టీకాల కార్యక్రమం మొదలుకాగా, కోటికి పైగా డోసులిచ్చిన మొదటి రాష్ట్రంగా మహారాష్ట్ర నిలిచింది. గత 24 గంటల్లో 36.87 లక్షలకు పైగా  టీకాలిచ్చినట్టు సాయంత్రం 7 గంటలకు అందినట్టు సమాచారం.
ఈ రోజు 18-44 వయోవర్గంలో 17,71,541 మంది లబ్ధిదారులు మొదటి డోస్ టీకాలు తీసుకున్నారు. అదే వయోవర్గంలో 2,69,421 మంది రెండో డోస్ తీసుకున్నారు. దీంతో మూడో దశ టీకాల కార్యక్రమంలో భాగంగా 37 రాష్ట్రాలు, కేంద్రపాలిత ప్రాంతాలకు చెందిన ఈ వయోవర్గం వారు ఇప్పటిదాకా తీసుకున్న మొదటి డోసుల సంఖ్య 14,43,08,571 కు, రెండో డోసుల సంఖ్య 68,72,779 కి చేరింది. ఇందులో ఐదు రాష్టాలు – గుజరాత్, మధ్యప్రదేశ్, మహారాష్ట్ర, రాజస్థాన్, ఉత్తరప్రదేశ్ 18-44 వయోవర్గం వారికి మొత్తం కోటికి పైగా డోసులు పంపిణీ చేశాయి. అదేవిధంగా ఆంధ్రప్రదేశ్, అస్సాం, చత్తీస్ గఢ్, ఢిల్లీ, హర్యానా, హిమాచల్ ప్రదేశ్, జమ్మూ-కశ్మీర్, జార్ఖండ్, కేరళ, ఒడిశా, పంజాబ్, తెలంగాణ, ఉత్తరాఖండ్, పశ్చిమ బెంగాల్ రాష్ట్రాలలో పదేసి లక్షలకు మించి ఈ లబ్ధిదారులు టీకాలు తీసుకున్నారు. ఆ వివరాలు రాష్ట్రాలవారీగా ఈ క్రింది పట్టికలో ఉన్నాయి.
|
|
సంఖ్య
|
|
రాష్ట్రం
|
|
మొదటి డోస్
|
|
రెండో డోస్
|
|
1
|
|
అండమాన్, నికోబార్ దీవులు
|
|
85896
|
|
111
|
|
2
|
|
ఆంధ్ర ప్రదేశ్
|
|
3401212
|
|
152921
|
|
3
|
|
అరుణాచల్ ప్రదేశ్
|
|
354667
|
|
729
|
|
4
|
|
అస్సాం
|
|
4218415
|
|
163614
|
|
5
|
|
బీహార్
|
|
9389941
|
|
292086
|
|
6
|
|
చండీగఢ్
|
|
304617
|
|
3398
|
|
7
|
|
చత్తీస్ గఢ్
|
|
3621630
|
|
121664
|
|
8
|
|
దాద్రా, నాగర్ హవేలి
|
|
237885
|
|
221
|
|
9
|
|
డామన్, డయ్యూ
|
|
164867
|
|
877
|
|
10
|
|
ఢిల్లీ
|
|
3606891
|
|
253759
|
|
11
|
|
గోవా
|
|
500200
|
|
13733
|
|
12
|
|
గుజరాత్
|
|
10584882
|
|
462899
|
|
13
|
|
హర్యానా
|
|
4257756
|
|
259974
|
|
14
|
|
హిమాచల్ ప్రదేశ్
|
|
1481126
|
|
4304
|
|
15
|
|
జమ్మూ కశ్మీర్
|
|
1425706
|
|
56954
|
|
16
|
|
జార్ఖండ్
|
|
3443741
|
|
136184
|
|
17
|
|
కర్నాటక
|
|
9736080
|
|
421565
|
|
18
|
|
కేరళ
|
|
3323822
|
|
281709
|
|
19
|
|
లద్దాఖ్
|
|
88075
|
|
28
|
|
20
|
|
లక్షదీవులు
|
|
24845
|
|
157
|
|
21
|
|
మధ్యప్రదేశ్
|
|
13336464
|
|
614556
|
|
22
|
|
మహారాష్ట్ర
|
|
10842911
|
|
513347
|
|
23
|
|
మణిపూర్
|
|
525659
|
|
2406
|
|
24
|
|
మేఘాలయ
|
|
436715
|
|
745
|
|
25
|
|
మిజోరం
|
|
350488
|
|
1374
|
|
26
|
|
నాగాలాండ్
|
|
345369
|
|
851
|
|
27
|
|
ఒడిశా
|
|
4627758
|
|
353794
|
|
28
|
|
పుదుచ్చేరి
|
|
253360
|
|
2303
|
|
29
|
|
పంజాబ్
|
|
2384834
|
|
92702
|
|
30
|
|
రాజస్థాన్
|
|
10000026
|
|
509393
|
|
31
|
|
సిక్కిం
|
|
300241
|
|
326
|
|
32
|
|
తమిళనాడు
|
|
8403858
|
|
435630
|
|
33
|
|
తెలంగాణ
|
|
5150550
|
|
495408
|
|
34
|
|
త్రిపుర
|
|
1084057
|
|
19676
|
|
35
|
|
ఉత్తరప్రదేశ్
|
|
17676354
|
|
704987
|
|
36
|
|
ఉత్తరాఖండ్
|
|
1880625
|
|
46883
|
|
37
|
|
పశ్చిమ బెంగాల్
|
|
6457048
|
|
451511
|
|
|
|
మొత్తం
|
|
144308571
|
|
6872779
ప్రధాన మంత్రి కార్యాలయం
బీహార్లోని మోతీహారిలో ఇటుకబట్టీ పేలుడులో ప్రాణనష్టంపై ప్రధానమంత్రి సంతాపం
ప్రధానమంత్రి జాతీయ సహాయ నిధి నుంచి పరిహారం ప్రకటన
బీహార్లోని మోతిహారిలో ఇటుకబట్టీ పేలుడు సంఘటన వల్ల ప్రాణనష్టం సంభవించడంపై ప్రధానమంత్రి శ్రీ నరేంద్ర మోదీ తీవ్ర సంతాపం వ్యక్తం చేశారు. ఈ సందర్భంగా మృతుల కుటుంబాలకు ప్రధానమంత్రి జాతీయ సహాయ నిధి నుంచి రూ.2 లక్షలు, క్షతగాత్రులకు రూ.50,000 వంతున పరిహారం అందిస్తున్నట్లు ఆయన ప్రకటించారు.
దీనిపై ప్రధానమంత్రి కార్యాలయం ఒక ట్వీట్ ద్వారా పంపిన సందేశంలో:
“మోతిహారిలోని ఇటుకబట్టీ పేలుడు దుర్ఘటనలో ప్రాణనష్టం బాధాకరం. మృతుల కుటుంబాలకు నా ప్రగాఢ సంతాపం తెలుపుతున్నాను. గాయపడిన వారు త్వరగా కోలుకోవాలని దైవాన్ని ప్రార్థిస్తున్నాను. మృతుల కుటుంబాలకు ‘పీఎంఎన్ఆర్ఎఫ్’ నుంచి రూ.2 లక్షల వంతున, గాయపడిన వారికి రూ.50,000 వంతున ఇవ్వబడుతుంది:PM @narendramodi” అని పేర్కొంది.
వాణిజ్యం, పరిశ్రమల మంత్రిత్వ శాఖ
బెంగళూరు లో ఈ నెల 23 నుండి 25 వరకు జరగనున్న 2వ వాణిజ్య, పెట్టుబడి వర్కింగ్ గ్రూప్ సమావేశం
2వ టీఐడబ్ల్యూజి సమావేశాన్ని ప్రారంభించనున్న శ్రీమతి అనుప్రియ పటేల్
భారతదేశం జి20 ప్రెసిడెన్సీ క్రింద 2వ టీఐడబ్ల్యూజి సమావేశం ఈ నెల 23 - 25 తేదీల్లో బెంగళూరులో నిర్వహించనున్నారు. ఈ సమావేశాన్ని కేంద్ర వాణిజ్య, పరిశ్రమల శాఖ సహాయ మంత్రి శ్రీమతి అనుప్రియా పటేల్ 24న ప్రారంభిస్తారు. ఈ మూడు రోజుల సమావేశంలో, జి20 సభ్య దేశాలు, ఆహ్వానిత దేశాలు, ప్రాంతీయ గ్రూపులు, అంతర్జాతీయ సంస్థల నుండి 100 మంది ప్రతినిధులు బహుపాక్షిక వాణిజ్య వ్యవస్థ సంస్కరణలపై చర్చిస్తారు.. అలాగే ప్రపంచ వాణిజ్యంలో ఎంఎస్ఎంఈలను ఏకీకృతం చేయడం, స్థితిస్థాపకమైన జీవీసీలను రూపొందించడంపై చర్చిస్తారు.
మే 23న, టీఐడబ్ల్యూజి మొదటి రోజు, ట్రేడ్ అండ్ టెక్నాలజీ పై సెమినార్ నిర్వహిస్తారు. ఈ రంగానికి చెందిన నిపుణులు, విద్యావేత్తలు, అభ్యాసకులను కలిగి ఉన్న రెండు ప్యానెల్ చర్చలలో పాల్గొంటారు. సాంకేతికతను మార్చే వాణిజ్యం, సమ్మిళిత వృద్ధికి సాంకేతికత .. వంటి ఇతివృత్తాలను చర్చిస్తారు. సెమినార్ తర్వాత గైడెడ్ సిటీ టూర్, సాంస్కృతిక కార్యక్రమం, జి20 ప్రతినిధుల కోసం ప్రత్యేక విందు ఏర్పాటు చేశారు. .
24న జరిగే సాంకేతిక సెషన్లో భారత ప్రెసిడెన్సీ అనుసరించే ప్రాధాన్యతలలో ఒకటైన డబ్ల్యూటిఓ సంస్కరణల అంశం చర్చిస్తారు. మరాకేష్ ఒప్పందం, దాని బహుపాక్షిక వాణిజ్య ఒప్పందాలు... డబ్ల్యూటిఓ పారదర్శక, సమ్మిళిత పని తీరుకు అద్దం పడతాయి.
రెండవ, మూడవ రోజున, సీమాంతర వాణిజ్యానికి కీలకమైన బిల్లులు,, మూలాధారమైన పత్రాలు, డిజిటలైజేషన్కు సంబంధించి, మెటా ఇన్ఫర్మేషన్ పోర్టల్ను రూపొందించడానికి కార్యాచరణ ప్రణాళికను అభివృద్ధి చేయడంపై ప్రెజెంటేషన్ లు ఉంటాయి. మార్చి 28 నుండి 30 వరకు ముంబైలో జరిగిన 1వ టిఐడబ్ల్యూజి సమావేశంలో చర్చల నుండి ఈ ఆలోచనలు వెల్లడయ్యాయి.
భారతదేశం జి20 ప్రెసిడెన్సీ లక్ష్యం, ప్రపంచ వాణిజ్యం, పెట్టుబడులను వేగవంతం చేయడం.. దీనిలో ఎదుర్కొంటున్న సవాళ్లపై భాగస్వామ్య అవగాహనను రూపొందించడం, వృద్ధితో పాటు పారదర్శకంగా చేయడానికి ఇప్పటికే ఉన్న అవకాశాలను ఉపయోగించుకోవడం. ఈ విధంగా, ఒక స్థితిస్థాపక, స్థిరమైన ఒక భూమి, ఒక కుటుంబం, ఒక భవిష్యత్తు కోసం సాధారణ పరిష్కారాలను కనుగొనే దిశగా ప్రపంచాన్ని నడిపించే గ్లోబల్ సినర్జీలను నిర్మించడానికి ఇదొక ప్రయత్నం.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 18.15 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
18,15,94,995
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 18.15 కోట్లకుపైగా  నిల్వలు అందుబాటులో ఉన్నాయి.
నౌకారవాణా మంత్రిత్వ శాఖ
100 ఎమ్ఎమ్టీల సరుకును రవాణా చేసిన దీన్దయాళ్ పోర్ట్
కోవిడ్ ముందు నాటికి స్థితికి ఆర్థిక వ్యవస్థ తిరిగి పుంజుకుంటుందని చెప్పడానికి ఇదే ముఖ్యమైన సూచన: మంత్రి మన్సుఖ్ మాండవియా
భారతదేశంలోని 12 మేజర్ పోర్టులలో ఒకటైన దీన్దయాళ్ పోర్ట్ ట్రస్ట్ కార్గో హ్యాండ్లింగ్లో 100 ఎంఎంటీల  మార్కును దాటింది. గతంలో కాండ్లా పోర్ట్ అని పిలిచిన దీన్దయాళ్ పోర్ట్ గుజరాత్లోని కచ్లో ఉంది.
కందల లోని దీన్దయాళ్ పోర్ట్ 13.25 ఎంఎంటీ లిక్విడ్ కార్గో 43.76 ఎంఎంటీ డ్రై కార్గో & కంటైనర్లను హ్యాండిల్ చేసింది. ఇది వాడినార్ వద్ద 43.30 ఎంఎంటీ ని కార్గోను నిర్వహించింది . ఇదేకాలంలో కంటైనరైజ్డ్ కార్గో 4.50 లక్షల టీఈయూని దాటి, మొత్తం 100 ఎంఎంటీలకు చేరింది. ముడి చమురు, పెట్రోలియం ఉత్పత్తులు, బొగ్గు, ఉప్పు, వంట నూనె, ఎరువులు, చక్కెర, కలప, సోయా బీన్, గోధుమలు దీన్దయాళ్ పోర్ట్ నుంచి రవాణా అయ్యే ప్రధాన వస్తువులు.
షిప్పింగ్ వ్యాపారులు / వాటాదారులతో పోర్ట్ వినియోగదారు-స్నేహపూర్వక విధానం ఈజ్ ఆఫ్ డూయింగ్ బిజినెస్ను మెరుగుపరించింది. వారితో నిరంతరం సంప్రదింపులు జరపడం ఈ విజయానికిప్రధాన కారణమని చెప్పవచ్చు. ఈ సందర్భంగా పోర్టులు, షిప్పింగ్ జలమార్గాల శాఖ మంత్రి  మన్సుఖ్ మాండవియా, దీన్దయాళ్ పోర్ట్ చేస్తున్న కృషిని ప్రశంసించారు సంక్లిష్టభరిత కోవిడ్ కాలంలో సాధించిన ప్రధాన విజయం ఇదని అభివర్ణించారు. కోవిడ్కు ముందు నాటిస్థాయికి ఆర్థిక వ్యవస్థ తిరిగి పుంజుకుంటున్నదని చెప్పడానికి ఇదే ప్రధాన సూచన అని అన్నారు.
ప్రధాన మంత్రి కార్యాలయం
ప్రధానమంత్రి అధ్యక్షతన కేంద్ర మంత్రిమండలి సమావేశం
ప్రధానమంత్రి శ్రీ నరేంద్ర మోదీ ఇవాళ కేంద్ర మంత్రిమండలి సమావేశానికి అధ్యక్షత వహించారు.
దీనిపై ఒక ట్వీట్ ద్వారా సందేశమిస్తూ:
“మంత్రిమండలి సహచరులతో సమావేశం అత్యంత సఫలమైంది. ఈ సందర్భంగా అనేక విధానపరమైన అంశాలపై మా అభిప్రాయాలను పరస్పరం తెలుసుకున్నాం” అని ప్రధానమంత్రి పేర్కొన్నారు.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
నీటినుంచి విషపదార్థాల తొలగింపు పరిజ్ఞానాభివృద్ధిలో సహాయ ఆచార్యుడు
అసోంలోని ‘పురోగమన శాస్త్ర-సాంకేతిక అధ్యయన సంస్థ’ లో బిశ్వజిత్ చౌదరి సహాయ ఆచార్యులుగా పనిచేస్తున్నారు. సూర్యకాంతి సంవర్ధనంద్వారా నీటినుంచి విష సేంద్రియ సమ్మేళనాల తొలగింపు దిశగా వినూత్న పరిశోధన చేస్తున్నారు. ఈ మేరకు ‘ప్లాస్మోనిక్ సెమికండక్టర్ నానో మెటీరియల్స్’  రూపకల్పనకు శ్రమిస్తున్నారు. నీటిలోని కాలుష్యాలను రూపుమాపి, పునరుత్పాదక ఉదజనిని సృష్టించే విధంగా ఈ సూక్ష్మ పదార్థాల ఛాయా ఉత్ప్రేరక సామర్థ్యాన్ని సౌరకాంతి సహాయంతో పెంచేందుకు ఆయన కృషి చేస్తున్నారు. కేంద్ర శాస్త్ర-సాంకేతిక మంత్రిత్వ శాఖ ప్రవేశపెట్టిన ‘ఇన్స్పైర్’ బోధక పథకం కింద మంజూరైన నిధుల సాయంతో బిశ్వజిత్ చౌదరి తన పరిశోధనను విజయవంతం చేసేందుకు అన్నివిధాలుగానూ శ్రమిస్తున్నారు. ఇందులో భాగంగా సమీపంలోని వివిధ ప్రాంతాల నుంచి కలుషిత నీటిని సేకరించి, అందులోని విష పదార్థాలను తొలగించి, తాగడానికి వీలుగా రూపొందించేందుకు యత్నిస్తున్నారు.